9. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 633 της 27/30 Σεπτ. 1974 (ΦΕΚ Α΄ 273) Περί ιδρύσεως τακτικών εδρών και συστάσεως θέσεων βοηθητικού διδακτικού και πάσης φύσεως διοικητικού προσωπικού παρά τω Πανεπιστημίω Θράκης. Έχοντες υπ’ όψει: 1)Τας διατάξεις α)των άρθρ. 7 (παρ. 1, 3 και 5) του Ν.Δ. 87/1973 «περί ιδρύσεως Πανεπιστημίων εις Θράκην και εις Κρήτην», β)του άρθρ. 1 του Α.Ν. 553/68 «περί του βοηθητικού διδακτικού προσωπικού των Ανωτάτων Εκπαιδευτικών Ιδρυμάτων», (ΦΕΚ 210 τεύχ. Α΄). 2)Την γνώμην της Επιτροπής Προσωρινής Διοικήσεως και Οικονομικής Διαχειρίσεως (Συνεδρίαι 26.2.1974, 21.3.1974 και 28.3.1974) του Πανεπιστημίου Θράκης. 3)Την υπ’ αριθ. 546/1974 γνωμοδότησιν του Συμβουλίου της Επικρατείας, προτάσει του Ημετέρου Υπουργικού Συμβουλίου, αποφασίζομεν: Άρθρ.1.-1.Παρά τη Νομική Σχολή του Πανεπιστημίου Θράκης ιδρύονται αι κάτωθι τακτικαί έδραι: α)Ιστορίας του Ελληνικού και Ρωμαϊκού Δικαίου, περιλαμβάνουσα ολόκληρον την Ιστορίαν του Ελληνικού και Ρωμαϊκού Δικαίου. β)Εισαγωγής εις την Επιστήμην του Δικαίου, της Φιλοσοφίας και Μεθοδολογίας του Δικαίου, περιλαμβάνουσα ολόκληρον το περιεχόμενον των κλάδων της εισαγωγής εις την Επιστήμην του Δικαίου, της Φιλοσοφίας και της Μεθοδολογίας του Δικαίου. γ)Α΄ Αστικού Δικαίου με περιεχόμενον ολόκληρον την ύλην του Αστικού Δικαίου. δ)Β΄ Αστικού Δικαίου με περιεχόμενον ως η Α΄ έδρα του Αστικού Δικαίου. ε)Γ΄ Αστικού Δικαίου με περιεχόμενον ως η Α΄ έδρα του Αστικού Δικαίου. ς)Αστικού Δικαίου και Αρχών Εκκλησιαστικού Δικαίου με περιεχόμενον ολόκληρον το περιεχόμενον του Αστικού Δικαίου και τας Αρχάς του Εκκλησιαστικού Δικαίου. Η ανωτέρω έδρα μετονομάστηκε σε Δ΄ τακτική έδρα Αστικού Δικαίου, με περιεχόμενο ολόκληρη την ύλη του Αστικού Δικαίου, από το άρθρο μόνο Π.Δ. 202/29 Φεβρ. – 10 Μαρτ. 1980 (ΦΕΚ Α΄ 55). ζ)Εργατικού Δικαίου περιλαμβάνουσα ολόκληρον το περιεχόμενον του κλάδου του Εργατικού Δικαίου και του Δικαίου των Κοινωνικών Ασφαλίσεων. η)Αστικού Δικονομικού Δικαίου περιλαμβάνουσα ολόκληρον το περιεχόμενον του κλάδου του Αστικού Δικονομικού Δικαίου. θ)Α΄ Εμπορικού Δικαίου περιλαμβάνουσα ολόκληρον το περιεχόμενον του κλάδου του Εμπορικού και Ναυτικού Δικαίου. ι)Β΄ Εμπορικού Δικαίου με περιεχόμενον ως η Α΄ έδρα του Εμπορικού Δικαίου. ια)Ιδιωτικού Διεθνούς Δικαίου και Συγκριτικού Ιδιωτικού Δικαίου με περιεχόμενον ολόκληρον το περιεχόμενον του κλάδου του Ιδιωτικού Διεθνούς Δικαίου, την Θεωρητικήν Εισαγωγήν εις το Συγκριτικόν Δίκαιον και τας κατ’ ιδίαν απολήξεις του Συγκριτικού Δικαίου εις το Ιδιωτικόν Δίκαιον. ιβ)Ποινικού Δικαίου, περιλαμβάνουσα ολόκληρον το περιεχόμενον του κλάδου του Ουσιαστικού Ποινικού Δικαίου. ιγ)Ποινικού Δικαίου, Εγκληματολογίας, Σωφρονιστικής και Ανακριτικής με περιεχόμενον ολόκληρον το περιεχόμενον του κλάδου του Ουσιαστικού Ποινικού Δικαίου, της Εγκληματολογίας, Σωφρονιστικής και Ανακριτικής. ιδ)Ποινικού Δικονομικού Δικαίου περιλαμβάνουσα ολόκληρον το περιεχόμενον του κλάδου του Ποινικού Δικονομικού Δικαίου. ιε)Δικαστικής Ψυχολογίας και Δικαστικής ψυχιατρικής περιλαμβάνουσα ολόκληρον το περιεχόμενον του κλάδου της Δικαστικής Ψυχολογίας και Δικαστικής Ψυχιατρικής μετά της γενικής και κλινικής Ψυχοπαθολογίας, ως και της Ψυχοπαθολογίας του νομικού βίου. ις)Διοικητικού Δικαίου περιλαμβάνουσα ολόκληρον το περιεχόμενον του κλάδου του Διοικητικού Δικαίου. ιζ)Διοικητικού και Δημοσιονομικού Δικαίου με περιεχόμενον ολόκληρον το περιεχόμενον του κλάδου Διοικητικού Δικαίου και του Δημοσιονομικού Δικαίου. ιη)Α΄ Συνταγματικού Δικαίου, περιλαμβάνουσα ολόκληρον το περιεχόμενον του Κλάδου του Συνταγματικού Δικαίου. ιθ)Β΄ Συνταγματικού Δικαίου, περιλαμβάνουσα ολόκληρον το περιεχόμενον του Κλάδου του Συνταγματικού Δικαίου, της Επιστήμης των Πολιτικών Θεωριών και της Πολιτειολογίας. κ)Δημοσίου Διεθνούς Δικαίου περιλαμβάνουσα ολόκληρον το περιεχόμενον του κλάδου του Δημοσίου Διεθνούς Δικαίου. κα)Κοινωνιολογίας περιλαμβάνουσα ολόκληρον το περιεχόμενον του κλάδου της Κοινωνιολογίας και ειδικώτερον του κλάδου της Πολιτικής Κοινωνιολογίας. 2.Παρ’ εκάστη των ανωτέρω εδρών συνιστώνται ανά μία θέσις Επιμελητού και ανά 2 θέσεις βοηθών. (Αντί για τη σελ. 636,309) Σελ. 636,309(α) Τεύχος Ε83–Σελ. 107 Πανεπιστήμιο Θράκης 31.ΗΑ.α.8-9 Άρθρ.2.-1.Ιδρύονται παρά τη Νομική Σχολή του Πανεπιστημίου Θράκης τα κάτωθι Σπουδαστήρια: α)Ιστορίας και Φιλοσοφίας του Δικαίου. β)Αστικού και Αστικού Δικονομικού Δικαίου. γ)Εμπορικού Δικαίου. δ)Ιδιωτικού Διεθνούς και Συγκριτικού Δικαίου. ε)Ποινικών Επιστημών. ς)Δημοσίου Διεθνούς Δικαίου και Διεθνών Σχέσεων. ζ)Δημοσίου Δικαίου. η)Κοινωνιολογίας. 2.Παρ’ εκάστω των ανωτέρω Σπουδαστηρίων συνιστώνται ανά μία θέσις Επιμελητού, ανά 2 θέσεις βοηθών και ανά μία θέσις Διοικητικού Υπαλλήλου Β΄ Κατηγορίας επί βαθμοίς 10ω-6ω. Ως ειδικά τυπικά προσόντα διορισμού εις τας θέσεις των Διοικητικών Υπαλλήλων Β΄ Κατηγορίας ορίζονται απολυτήριον εξαταξίου Γυμνασίου ή άλλης ισοτίμου Μέσης Σχολής Γενικής Εκπαιδεύσεως, γνώσεις βιβλιοθηκονομίας και στοιχειώδεις γνώσεις μιάς τουλάχιστον ξένης γλώσσης. Άρθρ.3.-1.Ιδρύεται παρά τη Νομική Σχολή του Πανεπιστημίου Θράκης Εργαστήριον Εγκληματολογίας και Δικαστικής Ψυχιατρικής. 2.Συνιστώνται παρά τω δια της παρ. 1 του παρόντος άρθρου ιδρυομένω εργαστηρίω αι κάτωθι θέσεις βοηθητικού διδακτικού προσωπικού: Μία θέσις Επιμελητού. 2 θέσεις Βοηθών. 2 θέσεις Παρασκευαστών. Άρθρ.4.Συνιστώνται παρά τω Πανεπιστημίω Θράκης αι κάτωθι θέσεις διοικητικού προσωπικού κατά κατηγορίας, κλάδους και βαθμούς: Μία θέσις Γενικού Γραμματέως επί βαθμώ β΄ ειδικών θέσεων πληρουμένη συμφώνως προς τας διατάξεις του άρθρ. 2 του Ν.Δ. 409/1970. Α΄ Κατηγορίας Κλάδος Α1 Διοικητικός – Οικονομικός  2 θέσεις επί βαθμοίς 3ω-2ω 4 θέσεις επί βαθμοίς 5ω-4ω. 12 θέσεις επί βαθμοίς 8ω-6ω. Δεύτερος εισαγωγικός βαθμός ορίζεται ο 5ος, τρίτος δε ο 3ος. Ως ειδικά τυπικά προσόντα διορισμού εις τον εισαγωγικόν βαθμόν των ανωτέρω θέσεων ορίζονται πτυχίον οιουδήποτε τμήματος Νομικής Σχολής Πανεπιστημίου ή Ανωτάτης Σχολής Οικονομικών και Εμπορικών Επιστημών ή Παντείου Ανωτάτης Σχολής Πολιτικών Επιστημών ή Ανωτάτης Βιομηχανικής Σχολής ή ισότιμον πτυχίον Σχολής της αλλοδαπής. Σελ. 636,310(α) Τεύχος Ε83–Σελ. 108 Δια τον δεύτερον εισαγωγικόν βαθμόν τα δια τον πρώτον εισαγωγικόν οριζόμενα, προσέτι δε πενταετής τουλάχιστον ευδόκιμος προϋπηρεσία παρά Δημοσία Υπηρεσία ή Νομικώ Προσώπω Δημοσίου Δικαίου, προτιμωμένων των εχόντων ειδικήν πείραν επί θεμάτων Ανωτάτης Παιδείας. Όριον ηλικίας διορισμού εις τον δεύτερον εισαγωγικόν βαθμόν ορίζεται το 40όν έτος. Δια τον τρίτον εισαγωγικόν βαθμόν τα δια τον πρώτον εισαγωγικόν οριζόμενα, προσέτι δε δεκαετής, τουλάχιστον ευδόκιμος προϋπηρεσία παρά Δημοσία Υπηρεσία ή Νομικώ Προσώπω Δημοσίου Δικαίου και γνώσις μιας των γλωσσών Αγγλικής ή Γαλλικής ή Γερμανικής ή Ιταλικής, προτιμωμένων των εχόντων ειδικήν πείραν επί θεμάτων Ανωτάτης Παιδείας. Όριον ηλικίας διορισμού εις τον τρίτον εισαγωγικόν βαθμόν ορίζεται το 45ον έτος. Κλάδος Α2 Βιβλιοθηκονόμων. Μία θέσις επί βαθμοίς 3ω-2ω. 2 θέσεις επί βαθμοίς 5ω-4ω. 4 θέσεις επί βαθμοίς 7ω-6ω. Δεύτερος εισαγωγικός βαθμός ορίζεται ο 5ος. Ως ειδικά τυπικά προσόντα διορισμού εις τον εισαγωγικόν βαθμόν των ανωτέρω θέσεων ορίζονται πτυχίον Ανωτάτης Σχολής της ημεδαπής ή ισοτίμου της αλλοδαπής, πτυχίον Βιβλιοθηκονομίας και γνώσις 2 ξένων γλωσσών κατά προτίμησιν Αγγλικής ή Γαλλικής, ή Γερμανικής ή Ιταλικής. Δια τον δεύτερον εισαγωγικόν βαθμόν τα δια τον πρώτον εισαγωγικόν οριζόμενα, προσέτι δε και πενταετής τουλάχιστον, ανάλογος προϋπηρεσία προσηκόντως αποδεικνυομένη. Όριον ηλικίας διορισμού εις τον δεύτερον εισαγωγικόν βαθμόν ορίζεται το 40όν έτος. 31.ΗΑ.α.9 Πανεπιστήμιο Θράκης Κλάδος Α3 Γυμναστών 2 θέσεις Γυμναστών Γυμναστηριών επί βαθμοίς 5ω-2ω. Δεύτερος εισαγωγικός βαθμός ορίζεται ο 3ος. Ως ειδικά τυπικά προσόντα διορισμού εις τον εισαγωγικόν βαθμόν των ανωτέρω θέσεων ορίζονται πτυχίον Εθνικής Ακαδημίας Σωματικής Αγωγής, προσέτι δε πενταετής, προϋπηρεσία προτιμωμένων των εχόντων μεταπτυχιακάς σπουδάς ενός τουλάχιστον έτους εν τη αλλοδαπή ή των γνωριζόντων μίαν των γλωσσών Αγγλικής ή Γαλλικής ή Γερμανικής ή Ιταλικής. Δια τον δεύτερον εισαγωγικόν βαθμόν πτυχίον Εθνικής Ακαδημίας Σωματικής Αγωγής, προσέτι δε δεκαετής τουλάχιστον προϋπηρεσία, μεταπτυχιακαί σπουδαί ενός τουλάχιστον έτους εν τη αλλοδαπή και γνώσις μιας των γλωσσών Αγγλικής ή Γαλλικής ή Γερμανικής ή Ιταλικής. Όριον ηλικίας διορισμού εις τον δεύτερον εισαγωγικόν βαθμόν ορίζεται το 45ον έτος. Κλάδος Α4 Διδασκάλων Ξένων Γλωσσών 9 θέσεις επί βαθμοίς 7ω-3ω, εξ ων: 4 Αγγλικής Γλώσσης. 2 Γαλλικής Γλώσσης. 2 Γερμανικής Γλώσσης. Μία Ιταλικής Γλώσσης. Ως ειδικά τυπικά προσόντα διορισμού εις τον εισαγωγικόν βαθμόν των ανωτέρω θέσεων ορίζονται πτυχίον της οικείας γλώσσης Πανεπιστημίου της ημεδαπής ή ομοταγούς Σχολής της αλλοδαπής. Β΄ Κατηγορία Κλάδος Β1 Διοικητικός–Οικονομικός  Μία θέσις επί βαθμώ 4ω. 3 θέσεις επί βαθμώ 5ω. 20 θέσεις επί βαθμοίς 10ω-6ω. Ως ειδικά τυπικά προσόντα διορισμού εις τον εισαγωγικόν βαθμόν των ανωτέρω θέσεων ορίζονται απολυτήριον εξαταξίου Γυμνασίου ή άλλης ισοτίμου Μέσης Σχολής Γενικής Εκπαιδεύσεως. Κλάδος Β2 Βιβλιοθηκαρίων 6 θέσεις επί βαθμοίς 9ω-6ω. Ως ειδικά τυπικά προσόντα διορισμού εις τον εισαγωγικόν βαθμόν των ανωτέρω θέσεων ορίζονται τα δια τον Κλάδον Διοικητικόν–Οικονομικόν της Β΄ Κατηγορίας οριζόμενα, προσέτι δε γνώσεις βιβλιοθηκονομίας και γνώσεις μιας των γλωσσών Αγγλικής ή Γαλλικής ή Γερμανικής ή Ιταλικής, προσηκόντως αποδεικνυόμεναι. Κλάδος Β3 Τηλεφωνητών. 3 θέσεις επί βαθμοίς 10-6ω. Ως ειδικά τυπικά προσόντα διορισμού εις τον εισαγωγικόν βαθμόν των ανωτέρω θέσεων ορίζονται το πτυχίον της Σχολής του Φάρου Τυφλών κατά προτίμησιν, εν ελλείψει δε απολυτήριον εξαταξίου Γυμνασίου ή άλλης ισοτίμου Μέσης Σχολής Γενικής Εκπαιδεύσεως. Γ΄ Κατηγορίας Κλάδος Γ1 Κλητήρων 2 θέσεις επί βαθμώ 8ω. 10 θέσεις επί βαθμοίς 12ω-9ω. Κλάδος Γ2 θυρωρών – Νυκτοφυλάκων Μία θέσις επί βαθμώ 8ω. 4 θέσεις επί βαθμοίς 12ω-9ω. Ως ειδικόν τυπικόν προσόν διορισμού εις τον εισαγωγικόν βαθμόν των ανωτέρω θέσεων ορίζεται απολυτήριον Δημοτικού Σχολείου. Άρθρ.5.-1.Συνιστώνται παρά τω Πανεπιστημίω Θράκης αι κάτωθι θέσεις Προσωπικού επί σχέσει ιδιωτικού δικαίου αορίστου χρόνου διεπόμεναι υπό των διατάξεων των Ν.Δ. 385/1969, 1198/1972 και 1315/1973. Μία θέσις Ιατρού Παθολόγου. Μία θέσις Ιατρού Νευρολόγου – Ψυχιάτρου. Μία θέσις Οδοντιάτρου. Μία θέσις Τεχνίτου Ηλεκτρολόγου. Μία θέσις Τεχνίτου Μηχανολόγου. Μία θέσις υδραυλικού. Μία θέσις Τεχνίτου Ξυλουργού. 2 θέσεις Συντηρητών Κτιρίων. 2 θέσεις Θερμαστών. 2 θέσεις Οδηγών Αυτοκινήτων. 4 θέσεις Κηπουρών. 15 θέσεις Καθαριστριών. 2.Ως ειδικά τυπικά προσόντα διορισμού εις τας ανωτέρω θέσεις ορίζονται δια τας θέσεις Ιατρών πτυχίον Ιατρικής Σχολής Πανεπιστημίου της ημεδαπής ή ομοταγούς Σχολής της αλλοδαπής και διετής τουλάχιστον άσκησις της ειδικότητός των. Δια τας θέσεις Τεχνιτών (Ηλεκτρολόγου, Μηχανολόγου, Υδραυλικού, Ξυλουργού) και Συντηρητών Κτιρίων πτυχίον Μέσης Τεχνικής Σχολής και διετής ανάλογος ως προς την θέσιν εμπειρία, προσηκόντως αποδεικνυομένη. Δια τας θέσεις θερμαστών απολυτήριον Δημοτικού Σχολείου και άδεια ασκήσεως του επαγγέλματος. Δια τας θέσεις οδηγών αυτοκινήτων απολυτήριον Δημοτικού Σχολείου, επαγγελματικόν δίπλωμα οδηγού αυτοκινήτου και τριετής τουλάχιστον άσκησις του επαγγέλματος. Δια τας θέσεις Κηπουρών απολυτήριον Δημοτικού Σχολείου και σχετική εμπειρία. Εις τον Ημέτερον Πρωθυπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. (Αντί της σελ. 636,311) Σελ. 636,311(α) Τεύχος 594–Σελ. 49 Πανεπιστήμιο Θράκης 31.ΗΑ.α.9

[Source: greek_legal_code_raptarchis | Tokens: 10419]